Document ID: 32012R0134

РЕГЛАМЕНТ (ЕС) № 134/2012 НА СЪВЕТА
от 23 януари 2012 година
за разпределяне на възможностите за риболов по протокола към Споразумението за партньорство в областта на рибарството между Европейската общност и Република Мозамбик
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 3 от него,
като взе предвид предложението на Европейската комисия,
като има предвид, че:
(1)
На 22 ноември 2007 г. Съветът прие Регламент (ЕО) № 1446/2007 относно сключването на Споразумението за партньорство в областта на рибарството между Европейската общност и Република Мозамбик (1) (наричано по-нататък „споразумението“). Към споразумението бе приложен протокол за определяне на възможностите за риболов и финансовите средства, предвидени в споразумението (2). Действието на посочения протокол изтече на 31 декември 2011 г.
(2)
На 2 юни 2011 г. бе парафиран нов протокол за определяне на възможностите за риболов и финансовите средства, предвидени в Споразумението за партньорство в областта на рибарството между Европейската общност и Република Мозамбик (наричан по-нататък „протоколът“), с който на корабите на ЕС се предоставят възможности за риболов във водите, върху които Мозамбик упражнява суверенитет или юрисдикция по отношение на рибарството.
(3)
На 23 януари 2012 година Съветът прие Решение 2012/91/ЕС (3) за подписването на протокола от името на Европейския съюз и за временното му прилагане.
(4)
Следва да се определи методът за разпределяне на възможностите за риболов между държавите-членки за срока на действие на протокола,
(5)
В съответствие с член 10, параграф 1 от Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността (4) Комисията уведомява съответните държави-членки, ако възможностите за риболов, предоставени на Съюза по дадено споразумение за партньорство в областта на рибарството, не се използват напълно. Липсата на отговор в сроковете, определени от Съвета, се счита за потвърждение, че корабите на съответната държава-членка не използват напълно възможностите си за риболов през дадения период. Необходимо е да се определи този краен срок.
(6)
Тъй като действието на протокола към споразумението изтече на 31 декември 2011 г., настоящият регламент следва да се прилага от 1 февруари 2012 година,
ПРИЕ НАСТОЯЩИЯ РЕГЛАМЕНТ:
Член 1
1. Възможностите за риболов, определени в протокола, се разпределят между държавите-членки, както следва:
а)
кораби с мрежа гъргър за улов на риба тон:
Испания
22 кораба
Франция
20 кораба
Италия
1 кораб
Общо
43 кораба
б)
кораби с парагада за улов на повърхността:
Испания
16 кораба
Франция
8 кораба
Португалия
7 кораба
Обединеното кралство
1 кораб
Общо
32 кораба
2. Регламент (ЕО) № 1006/2008 се прилага, без да се засягат споразумението и протокола.
3. Ако заявленията за разрешения за риболов от посочените в параграф 1 държави-членки не изчерпват всички възможности за риболов, предвидени в протокола, Комисията разглежда заявления за разрешения за риболов от всяка друга държава-членка съгласно член 10 от Регламент (ЕО) № 1006/2008.
4. Крайният срок, в който държавите-членки трябва да потвърдят, че не използват напълно възможностите за риболов, които са им разпределени по споразумението, както е посочено в член 10, параграф 1 от Регламент (ЕО) № 1006/2008, се определя на 10 работни дни от датата, на която Комисията е уведомила държавите-членки, че възможностите за риболов не са били изчерпани.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 февруари 2012 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 януари 2012 година.

Labels: 5
8
6
18
15